CELEX: 62009CN0538
Language: el
Date: 2009-12-21 00:00:00
Title: Υπόθεση C-538/09: Προσφυγή της 21ης Δεκεμβρίου 2009 — Ευρωπαϊκή Επιτροπή κατά Βασιλείου του Βελγίου

27.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/23
            
         Προσφυγή της 21ης Δεκεμβρίου 2009 — Ευρωπαϊκή Επιτροπή κατά Βασιλείου του Βελγίου
   (Υπόθεση C-538/09)
   2010/C 51/38
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: D. Recchia και A. Marghelis)
   
      Καθού: Βασίλειο του Βελγίου
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι, επειδή η βελγική νομοθεσία δεν επιβάλλει για ορισμένες δραστηριότητες κατάλληλη μελέτη των περιβαλλοντικών επιπτώσεων όταν οι δραστηριότητες αυτές είναι ικανές να επηρεάσουν ένα τόπο του δικτύου Natura 2000 και υποβάλλει ορισμένες δραστηριότητες σε δηλωτικό καθεστώς, το Βασίλειο του Βελγίου παρέβη τις υποχρεώσεις που υπέχει από τις διατάξεις του άρθρου 6, παράγραφος 3, της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας (1)·
            
         
               —
            
            
               να καταδικάσει το Βασίλειο του Βελγίου στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Επιτροπή προβάλλει, προς στήριξη της προσφυγής της, μία μοναδική αιτίαση αντλούμενη από μη ορθή μεταφορά του άρθρου 6, παράγραφος 3, της οδηγίας 92/43/ΕΟΚ (οδηγία περί οικοτόπων) στην εσωτερική έννομη τάξη.
   Συναφώς, η προσφεύγουσα υποστηρίζει ότι η διάταξη αυτή επιβάλλει όλα τα προγράμματα ή σχέδια που δεν συνδέονται άμεσα ή δεν είναι αναγκαία για τη διαχείριση εντός τόπου του δικτύου Natura 2000 να υποβάλλονται σε κατάλληλη μελέτη όσον αφορά τις περιβαλλοντικές τους επιπτώσεις. Κατά την προσφεύγουσα, η βελγική νομοθεσία δεν είναι σύμφωνη προς το κοινοτικό δίκαιο, καθόσον δεν επιβάλλει τέτοια μελέτη των επιπτώσεων κατά τρόπο συστηματικό και προβλέπει απλώς δηλωτικό καθεστώς για ορισμένες δραστηριότητες ικανές να επηρεάσουν έναν τόπο του δικτύου Natura 2000.
   Αυτό συμβαίνει, μεταξύ άλλων, με όλα τα προγράμματα ή σχέδια για τα οποία δεν απαιτείται περιβαλλοντική άδεια στην Περιφέρεια της Βαλλονίας.
   
      (1)  ΕΕ L 206, σ. 7.